**ΑΔΕΙΕΣ ΕΞΕΤΑΣΕΩΝ ΓΙΑ ΥΠΑΛΛΗΛΟΥΣ**

*( Μαθητές, Σπουδαστές ή φοιτητές, προπτυχιακοί, σε σχολεία ή ιδρύματα και των τριών βαθμί- δων εκπαίδευσης ).*

**Νομικό Πλαίσιο :** Ν. 4210/2013 (ΦΕΚ 254/Α΄) άρθρο 5, τροποποίηση του άρθρου 60 παρ.2 του Ν.3528/2007 (ΦΕΚ/Α΄/26/9-2-2007), ΔΙΔΑΔ/Φ.69/51/οικ.34813/27-12-2013, ΔΙΔΑΔ/Φ.53/ /1182/16775/10-07-2007.

Σύμφωνα με το άρθρο **5** του **Ν. 4210/2013** και την υπ΄αριθ. **ΔΙΔΑΔ/Φ.69/51/οικ.34813/27-12-2013** του Υπουργείου Διοικητικής Μεταρρύθμισης η άδεια εξετάσεων δεν μπορεί να υπερβαίνει τις δέκα ( 10 ) εργάσιμες ημέρες κάθε έτος. Για κάθε ημέρα εξετάσεων χορηγείται άδεια μίας ( 1 ) ημέρας.

Η άδεια εξετάσεων χορηγείται για τη διευκόλυνση της φοίτησης του υπαλλήλου σε εκπαιδευτικό ίδρυμα βαθμίδας, όχι κατώτερης της κατηγορίας του ( ΠΕ, ΤΕ, ΔΕ ). Η άδεια εξετάσεων χορηγείται και στην περίπτωση παράδοσης γραπτής εργασίας με την προϋπόθεση ότι η εργασία υπέχει τη θέση εξέτασης ή αποτελεί μέρος της εξεταστικής διαδικασίας.

Η άδεια χορηγείται και στην περίπτωση που η ημέρα εξέτασης ( ή κατάθεσης εργασίας που υπέχει τη θέση εξέτασης ) είναι Σ ά β β α τ ο ή Κ υ ρ ι α κ ή και ανεξαρτήτως εάν ο υπάλληλος φοιτητής χρειάζεται να μεταβεί σε άλλη πόλη εκτός του τόπου διαμονής εργασίας του, σύμφωνα με την υπ΄αριθ. **ΔΙΔΑΔ/Φ.53/1182/16775/10-07-2007**.

Δεν μπορεί κάποιος να αφήσει μία ( 1 ) ημέρα από την άδεια εξετάσεων και να την πάρει σε μεταγενέστερο χρόνο, ή σε περίοδο εξετάσεων που θεωρεί αυτός ότι θα τον διευκολύνει καλύτερα για να πάρει παραπάνω από μία ημέρα άδεια εξετάσεων.

Σε περίπτωση που κατά την ημερομηνία δημοσιεύσης του Ν.4210/12013 ο υπάλληλος έχει κάνει χρήση των δέκα (10) ημερών της άδειας εξετάσεων δεν δικαιούται περαιτέρω ημερών της εν λόγω άδειας έως τη λήξη του ημερολογιακού έτους.

**Τηλέφωνα Υπουργείου Διοικητικής Μεταρρύθμισης** **:** 213 - 1313337, 335, 340, 321, 338